Държавен вестник, бр. 56, 2022 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  56
КОНСТИТУЦИОНЕН СЪД
РЕШЕНИЕ № 7 
от 14 юли 2022 г.
по конституционно дело № 9 от 2022 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при участие-
то на секретар-протоколиста Полина Пешева 
разгледа в закрито заседание на 14 юли 2022 г. 
конституционно дело № 9/2022 г., докладвано 
от съдия Надежда Джелепова. 
Производството е по чл. 149, ал. 1, т. 2 от 
Конституцията на Република България във 
фазата за решаване на делото по същество.
Делото е образувано на 4.05.2022 г. по искане 
на главния прокурор на Република България за 
установяване на противоконституционност на 
§ 3 – 4, 7 – 17, 19 – 31, 33, 35 – 67 от Закона за 
изменение и допълнение на Закона за съдебната 
власт (ЗИДЗСВ) (ДВ, бр. 32 от 26.04.2022 г.). 
Според вносителя § 43 от преходните и за-
ключителните разпоредби (ПЗР) на ЗИДЗСВ, 
който предвижда закриването на специализи-
раните наказателни съдилища и прокуратури, 
и § 44 – 59 ПЗР на ЗИДЗСВ, които уреждат не-
говите последици, противоречат на принципите 
на правовата държава (чл. 4, ал. 1 от Консти-
туцията) и на разделението на властите (чл. 8 
от Конституцията), не създават необходимите 
гаранции за защита на правата и интересите на 
гражданите, юридическите лица и държавата 
по започнатите наказателни производства в 
нарушение на чл. 117, ал. 1 от Конституцията и 
накърняват независимостта на съдебната власт 
(чл. 117, ал. 2 от Конституцията). В искането 
се посочва, че § 3 – 4, 7 – 17, 19 – 27, 29 – 31, 
33, 35 – 42, 60 – 67 ЗИДЗСВ също противоречат 
на тези конституционни разпоредби.
Според главния прокурор ЗИДЗСВ оказва 
негативно въздействие върху наказателния 
процес, тъй като разпоредбите относно прехвър-
лянето на делата в други органи на съдебната 
власт застрашават правната сигурност, влизат 
в противоречие с разпоредби от Наказателно-
процесуалния кодекс и влияят върху бързината 
и ефективността на правораздаването, като 
създават непреодолими трудности за приключ-
ване на делата. Посочва също, че предвидените 
в ПЗР на ЗИДЗСВ условия за преназначаване 
на магистратите представляват посегателство 
върху самостоятелността на съдебната власт.
В искането е направен извод и за противо-
конституционност на законодателното решение 
относно мандата на съдебните заседатели, тъй 
като според вносителя съществува противо-
речие с предвидения в Закона за съдебната 
власт (ЗСВ) ред за техния избор, а неяснотата 
относно момента на прекратяване на мандата 
им ще доведе до противоречиво тълкуване и 
хаос в правоприлагането.
Главният прокурор посочва също, че раз-
поредбата на § 56 ПЗР на ЗИДЗСВ създава 
неяснота относно уредбата на трудовите право-
отношения на служителите в закритите органи 
на съдебната власт и нарушава правото им на 
труд и на свободен избор на място на работа 
(чл. 48, ал. 1 и 3 от Конституцията).
Вносителят твърди и противоконституци-
онност на разпоредбата на § 50, ал. 1 ПЗР на 
ЗИДЗСВ, тъй като според него тя създава 
временна подсъдност за конкретни първо-
инстанционни наказателни дела – тези, по 
които е проведено разпоредително заседание, 
в противоречие с чл. 8 и чл. 117, ал. 2 от Кон-
ституцията.
В искането се обосновава и противоконсти-
туционност на § 28, 44 и 45 ЗИДЗСВ, като се 
посочва, че предвиденият ред за преназначаване 
на магистратите според задължителни квоти 
по неясни критерии създава правна несигур-
ност, дискриминира и изземва конституцион-
ни правомощия на Висшия съдебен съвет в 
противоречие с чл. 8, чл. 117, ал. 2 и чл. 129, 
ал. 3 от Конституцията.
С определение от 17.05.2022 г. Конституци-
онният съд е допуснал искането за разглеж-
дане по същество с уточнението, че влезлият 
в законна сила на 26.04.2022 г. § 28 ЗИДЗСВ 
е инкорпориран в действащия закон и следва 
да се разгледа като съответната действаща 
законова разпоредба на чл. 169, ал. 5 ЗСВ 
(обн., ДВ, бр. 64 от 7.08.2007 г.; посл. изм. и 
доп., бр. 32 от 26.04.2022 г.). Съдът е приел 
също, че предмет на искането за установяване 
на противоконституционност са и влезлите в 
сила § 44, 45, 57 и 58 ПЗР на ЗИДЗСВ, които 
запазват своето самостоятелно значение в 
измененията на действащия закон.
Като заинтересувани институции с оглед 
предмета на конституционното производство 
са конституирани: президентът на Република 
България, Народното събрание, Министер-
ският съвет, министърът на правосъдието, 
Висшият съдебен съвет, Върховният касаци-
онен съд, Върховният административен съд, 
Националната следствена служба и Висшият 
адвокатски съвет.
Покани да предложат становища по делото 
са отправени до следните неправителствени 
организации: Съюза на юристите в България, 
Съюза на съдиите в България, Българската 
съдийска асоциация, Асоциацията на проку-
рорите в България, Камарата на следователите 
в България и Националното сдружение на 
съдебните служители. 
Да дадат писмено правно мнение по предме-
та на делото са поканени: проф. д. ю. н. Борис 
Велчев, проф. д. ю. н. Георги Митов, проф.